Document ID: 31998D0385

A Bizottság 98/385/EK határozata
(1998. május 13.)
a tengeri áru- és személyszállításra vonatkozó statisztikai adatgyűjtésről szóló 95/64/EK tanácsi irányelv végrehajtásának szabályairól
(az értesítés a C(1998) 1275. számú dokumentummal történt)
(EGT vonatkozású szöveg)
(98/385/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tengeri áru- és személyszállításra vonatkozó statisztikai adatgyűjtésről szóló 1995. december 8-i, 95/64/EK tanácsi irányelvre [1] és különösen annak 4., 10. és 12. cikkére,
mivel eltérési lehetőségeket kell adni a tagállamok számára, hogy képesek legyenek nemzeti statisztikai rendszerüket a 95/64/EK irányelv követelményeihez igazítani;
mivel a Bizottság összeállítja a kikötők jegyzékét, ország és tengerparti terület szerint kódolva és csoportosítva;
mivel az említett irányelv mellékletei tartalmának módosítása szükséges;
mivel az e határozatban foglalt intézkedések összhangban vannak a Tanács 89/382/EGK, Euratom határozata [2] által létrehozott Statisztikai Programbizottság véleményével,
ELFOGADTA EZT A HATÁROZATOT:
1. cikk
(1) A Bizottság által a tagállamok számára nyújtott eltérési lehetőségeket az I. melléklet határozza meg.
(2) Az eltérési lehetőségek 1997-re, 1998-ra és 1999-re vonatkoznak, kivéve az I. mellékletben meghatározott bizonyos eltérési lehetőségeket, amelyek csak 1997-re vonatkoznak.
2. cikk
A kikötők jegyzékét, ország és tengerparti terület szerint kódolva és csoportosítva, a II. melléklet tartalmazza.
3. cikk
(1) A 95/64/EK irányelv II., III., IV., V., VII. és VIII. mellékletei a következőképpen módosulnak:
1. II. melléklet:
A 3. lábjegyzetre utaló 3. számmal a "Súly" oszlopba a 30, 31, 32, 33 és 34 kódok mellett.
2. III. melléklet:
Az
"Árunómenklatúra"
bejegyzés alatti mondat helyébe az alábbi szöveg lép:
"Az alkalmazott árunómenklatúra az, amely a fuvarozási statisztika egységes árunómenklatúráján (NST/R) alapuló 24 árucsoportból áll (alábbi első oszlop), ameddig a Bizottság a tagállamokkal való konzultációt követően felváltásáról nem határoz."
3. IV. melléklet
A
"Tengerparti területek"
bejegyzés alatti szöveg első bekezdése helyébe az alábbi szöveg lép:
"Az alkalmazandó nómenklatúra a Közösség külkereskedelmi statisztikáiban és a tagállamok közötti kereskedelmi statisztikákban használt országnévjegyzék (Geonómenklatúra), amelyet eredetileg az abban az évben hatályos 1736/75/EGK [1] HL L 183., 1975.7.14., 3. o. tanácsi rendelet tartalmazott, amely évre az adatok vonatkoznak."
4. V. melléklet:
a) "A hajó lajstromozási helye szerinti nemzeti hovatartozása"
bejegyzés alatti szöveg első bekezdése helyébe az alábbi szöveg lép:
"Az alkalmazandó nómenklatúra a Közösség külkereskedelmi statisztikáiban és a tagállamok közötti kereskedelmi statisztikákban használt országnévjegyzék (Geonómenklatúra), amelyet eredetileg az abban az évben hatályos 1736/75/EGK [1] HL L 183., 1975.7.14., 3. o. tanácsi rendelet tartalmazott, amely évre az adatok vonatkoznak, a következő kivételekkel: a 017 és 018 kódokat kell használni értelemszerűen Belgiumra és Luxemburgra.";
b) a kódok listájában: a "0011 Franciaország" és "0012 Kerguelen-szigetek" kódok törlődnek; és a "0281 Norvégia" és "0282 Norvégia (NIS)" kódokkal egészül ki a "0112 Spanyolország (Rebeca)" kód után; a "8902 Francia Antarktiszi Terület" kód helyébe a "Francia Antarktiszi Terület (beleértve a Kerguelen-szigeteket)" kerül.
5. VII. melléklet:
A táblázat "DWT" oszlopaiban szereplő számok megismétlődnek a "GT" oszlopokban, a "GT" alatti "01" osztály alsó határa "100".
6. VIII. melléklet:
a) az "összefoglalás és részletes statisztika" bejegyzés alatt, az első három mondat mindegyikének végén az "F1" helyébe "F1 vagy F2, avagy F1 és F2" kerül;
b) az "F1 adatsor" táblázatban a "Kódolás részletei" oszlopban a "Hajó típusa" változóra vonatkozó "Egy alfanumerikus karakter" hivatkozás helyébe "Két alfanumerikus karakter" kerül; a "Nómenklatúra" oszlopban és a táblázat utolsó sorában a "vagy bruttó súly" szavak kitörlésre kerülnek;
c) az "F1 adatsor" táblázat mögé az "F2 adatsor" kerül be.
(2) A 95/64/EK irányelv II., III., IV., V., VII. és VIII. mellékleteinek új változatai helyébe e határozat III. melléklete kerül, mely magában foglalja az e cikk (1) bekezdésében felsorolt módosításokat.
4. cikk
Ennek a határozatnak a tagállamok a címzettjei.
Kelt Brüsszelben, 1998. május 13-án.

Labels: 12
8
15
19